**Colby Nicky Robak** (s. 24. huhtikuuta 1990 Dauphin, Manitoba, Kanada) on kanadalainen jääkiekkopuolustaja. Hän on pelannut urallaan aiemmin myös yhteensä 47 NHL-ottelua tehden neljä syöttöpistettä ja keräten 25 jäähyminuuttia.

Ura
---

### Seuraura

Robak syntyi Manitoban Dauphinissa, mutta hän kasvoi Gilbert Plainsissa. Robak sai ensimmäiset luistimensa 3-vuotiaana ja aloitti jääkiekkoilun 4-vuotiaana. Brandon Wheat Kings varasi hänet 77. pelaajana WHL:n varaustilaisuudessa 2005. Robak pelasi kauden 2005–2006 MMHL-junioriliigan Parkland Rangersissa, jonka jälkeen hän siirtyi kaudeksi 2006–2007 Wheat Kingsiin. Robakin tulokaskausi toi siellä 39 runkosarja- ja yhdessä playoff-ottelussa tehot 2+3=5. Hän edusti kauden aikana myös Manitoban joukkuetta Kanadan talvikisoissa. Kaudella 2007–2008 Robak teki WHL:n runkosarjassa 30 tehopistettä. Hän pelasi kauden aikana myös CHL Top Prospects Gamessa.

Florida Panthers varasi Robakin toisella kierroksella 46. pelaajana NHL:n varaustilaisuudessa 2008. Kaudella 2008–2009 hän oli Wheat Kingsin WHL-joukkueen tehokkain puolustaja tehoilla 13+29=42. Kaudella 2009–2010 Robak sijoittui tehoilla 16+50=66 liigan puolustajien pistepörssissä kolmanneksi. Hän voitti myös koko WHL:n tehotilaston lukemalla +56 ja palkittiin WHL Plus-Minus Awardlla. Robak valittiin kauden päätteeksi liigan itäisen konferenssin toiseen tähdistökentälliseen. Wheat Kings isännöi WHL-kauden päätteeksi Memorial Cup -lopputurnausta, jossa joukkue eteni finaaliin. Mestaruuden vei lopulta kuitenkin OHL-joukkue Windsor Spitfires selvin lukemin 1–9.

Toukokuussa 2010 Robak teki kolmivuotisen tulokassopimuksen Florida Panthersin kanssa. Hän pelasi kauden 2010–2011 kokonaan AHL-joukkue Rochester Americansin vahvuudessa. Robakin tulokaskausi toi 76 runkosarjaottelussa tehot 7+17=24. Kauden 2011–2012 hän pelasi suurimmaksi osaksi Panthersin uudessa farmijoukkueessa, San Antonio Rampagessa, jonka tehokkain puolustaja Robak oli tehoilla 9+30=39. Hän pelasi kauden aikana AHL:n tähdistöottelussa. Robak debytoi samalla kaudella myös Panthersin NHL-joukkueessa, jossa hän pelasi kolme runkosarjaottelua ilman tehopisteitä. Robak teki NHL-debyyttinsä 12. helmikuuta 2012 vieraissa New York Islandersia vastaan. Hän sai ottelussa jääaikaa 14.40 minuuttia ja Robak keräsi teholukeman +2, johon Panthersista ottelussa ylsi vain myös Tyson Strachan. Kauden 2012–2013 hän pelasi suurimmaksi osaksi Rampagessa osin myös tammikuuhun 2013 kestäneen NHL:n työsulun vuoksi. Robak oli joukkueen tehokkain puolustaja tehoilla 5+18=23. Hän pelasi Panthersissa kauden aikana 16 runkosarjaottelua tehden yhden syöttöpisteen. Heinäkuussa 2013 Robak teki Panthersin kanssa kaksivuotisen ja yksisuuntaisen jatkosopimuksen.

Syksyn 2013 harjoitusleirin päätteeksi Panthers lähetti Robakin siirtolistan kautta farmijoukkue San Antonio Rampageen. Hänet nostettiin takaisin Panthersin NHL-vahvuuteen runkosarjan lopulla maaliskuussa 2014. Robak pelasi 16 runkosarjaottelua tehden kaksi syöttöpistettä, kunnes hänet lähetettiin runkosarjan päätyttyä huhtikuussa taas siirtolistan kautta farmiin. Alkukaudella 2014–2015 Robak pelasi Panthersin NHL-joukkueen vahvuudessa seitsemän runkosarjaottelua ilman tehopisteitä, kunnes joulukuussa 2014 seura kauppasi hänet Anaheim Ducksiin vaihdossa hyökkääjä Jesse Blackeriin ja kesän 2017 kuudennen kierroksen varausvuoroon. Robak pelasi Ducksissa viisi runkosarjaottelua tehden yhden syöttöpisteen, kunnes tammikuussa 2015 seura asetti hänet siirtolistalle. Koska mikään toinen NHL-seura ei napannut Robakia vuorokauden kuluessa, Ducks lähetti Robakin farmijoukkue Norfolk Admiralsiin, jossa hän pelasi kauden loppuun.

Syyskuussa 2015 Robak teki vapaana agenttina vuoden mittaisen AHL-sopimuksen Rochester Americansin kanssa. Vuotta myöhemmin, syyskuussa 2016 hän liittyi ammattilaistry-out -sopimuksella NHL-joukkue Calgary Flamesin harjoitusleirille, mutta Robak jäi kuitenkin ilman jatkosopimusta. Hän teki lokakuussa vuoden mittaisen AHL-sopimuksen seuran farmijoukkue Stockton Heatin kanssa. Marraskuussa Robak vaihtoi AHL-seuraansa ja siirtyi Utica Cometsiin. Syksyllä 2017 hän liittyi jälleen ammattilaistry-out -sopimuksella Calgary Flamesin harjoitusleirille ja jäi sen päätteeksi ilman jatkosopimusta. Robak teki lokakuussa taas vuoden mittaisen AHL-sopimuksen Stockton Heatin kanssa. Hänet valittiin kauden päätteeksi 2017–2018 joukkueensa "vuoden mieheksi" arvokkaasta työstään seurayhteisöä kohtaan.

Lokakuussa 2018 Robak siirtyi loppukauden 2018–2019 kattavalla sopimuksella SM-liigajoukkue Vaasan Sportiin oltuaan alkukauden ilman sopimusta. Tapaninpäivänä 26. joulukuuta 2018 hän taklasi Lukon Antti Saarelaa pään seudulle, minkä seuraksena Saarela loukkaantui tilanteessa. Robakille tuomittiin teostaan 5+20-minuutin rangaistus pään tai niskan alueelle kohdistuneesta taklauksesta. Hänet asetettiin kuuden ottelun mittaiseen pelikieltoon. Robak palasi kaukaloihin tammikuussa 2019. Hänen kautensa päättyi kuitenkin loukkaantumisen vuoksi neljänteen paluuotteluun.

Marraskuussa 2019 Robak siirtyi loppukauden 2019–2020 kattavalla sopimuksella Saksan DEL-liigan Schwenninger Wild Wingsiin oltuaan alkukauden ilman sopimusta. Hän oli viidellä osumallaan joukkueen eniten maaleja tehnyt puolustaja. Tammikuussa 2020 Robak teki Wild Wingsin kanssa kaksivuotisen jatkosopimuksen.

### Maajoukkueura

Robak pelasi alle 18-vuotiaiden MM-kilpailuissa vuonna 2008, jolloin hän voitti maailmanmestaruuden.

Pelityyli
---------

Elite Prospects -sivuston mukaan Robak on hyvällä koolla ja peliälyllä varustettu kahden suunnan puolustaja, joka luistelee ja avaa peliä hyvin. Hän kykenee pelaamaan myös varsin fyysisesti.

Muuta
-----

Robakin pikkuveli Colton on myös pelannut jääkiekkoa puolustajana.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2005–2006 | Parkland Rangers | MMHL | 40 | 14 | 20 | 34 | 14 | – | – | – | – | – |
| 2006–2007 | Brandon Wheat Kings | WHL | 39 | 2 | 3 | 5 | 12 | 1 | 0 | 0 | 0 | 0 |
| 2007–2008 | Brandon Wheat Kings | WHL | 71 | 6 | 24 | 30 | 25 | 6 | 0 | 2 | 2 | 8 |  |  |  |  |  |  | U18 | 7 | 0 | 1 | 1 | 8 |
| 2008–2009 | Brandon Wheat Kings | WHL | 65 | 13 | 29 | 42 | 41 | 12 | 6 | 8 | 14 | 4 |
| 2009–2010 | Brandon Wheat Kings | WHL | 71 | 16 | 50 | 66 | 9 | 15 | 3 | 9 | 12 | 2 | Kakkostähdistö |
|  | Brandon Wheat Kings | M-Cup | – | – | – | – | – | 5 | 1 | 0 | 1 | 0 |
| 2010–2011 | Rochester Americans | AHL | 76 | 7 | 17 | 24 | 22 | – | – | – | – | – |
| 2011–2012 | Florida Panthers | NHL | 3 | 0 | 0 | 0 | 0 | – | – | – | – | – |
|  | San Antonio Rampage | AHL | 73 | 9 | 30 | 39 | 30 | 8 | 1 | 4 | 5 | 4 |
| 2012–2013 | Florida Panthers | NHL | 16 | 0 | 1 | 1 | 17 | – | – | – | – | – |
|  | San Antonio Rampage | AHL | 63 | 5 | 18 | 23 | 50 | – | – | – | – | – |
| 2013–2014 | Florida Panthers | NHL | 16 | 0 | 2 | 2 | 6 | – | – | – | – | – |
|  | San Antonio Rampage | AHL | 56 | 8 | 13 | 21 | 24 | – | – | – | – | – |
| 2014–2015 | Florida Panthers | NHL | 7 | 0 | 0 | 0 | 2 | – | – | – | – | – |
|  | Anaheim Ducks | NHL | 5 | 0 | 1 | 1 | 0 | – | – | – | – | – |
|  | Norfolk Admirals | AHL | 29 | 1 | 5 | 6 | 18 | – | – | – | – | – |
| 2015–2016 | Rochester Americans | AHL | 73 | 5 | 15 | 20 | 50 | – | – | – | – | – |
| 2016–2017 | Stockton Heat | AHL | 6 | 0 | 5 | 5 | 6 | – | – | – | – | – |
|  | Utica Comets | AHL | 64 | 3 | 25 | 28 | 54 | – | – | – | – | – |
| 2017–2018 | Stockton Heat | AHL | 45 | 3 | 9 | 12 | 18 | – | – | – | – | – |
| 2018–2019 | Sport | SM-liiga | 29 | 0 | 9 | 9 | 41 | – | – | – | – | – |
| 2019–2020 | Schwenninger Wild Wings | DEL | 34 | 5 | 5 | 10 | 20 | – | – | – | – | – |
| 2020–2021 | Schwenninger Wild Wings | DEL | 38 | 6 | 27 | 33 | 43 | – | – | – | – | – |
| 2021–2022 | Schwenninger Wild Wings | DEL | 55 | 3 | 11 | 14 | 28 | – | – | – | – | – |
| 8 kautta | yhteensä | AHL | 485 | 41 | 137 | 178 | 272 | 8 | 1 | 4 | 5 | 4 |
| 4 kautta | yhteensä | NHL | 47 | 0 | 4 | 4 | 25 | – | – | – | – | – |
| 3 kautta | yhteensä | DEL | 127 | 14 | 43 | 57 | 91 | – | – | – | – | – |

Lähteet
-------

* Colby Robak The Internet Hockey Databasessa (englanniksi)
* Colby Robak Eurohockey-sivustolla (englanniksi)
* Colby Robak Legends of Hockey -sivustolla (englanniksi)
* Colby Robak *Elite Prospects*. Everysport Media Group AB.  (englanniksi)

### Viitteet

1. 1 2  Tilastot *liiga.fi*. Jääkiekon SM-liiga Oy. Viitattu 26.3.2019.
2. 1 2 3 4  Colby Robak The Internet Hockey Databasessa (englanniksi)
3. 1 2 3 4 5  Colby Robak *Elite Prospects*. Everysport Media Group AB.  (englanniksi)
4. ↑  Loftus-Yarren, Lana: All About Hockey For Robak *nhl.com/panthers*.  1.9.2011. SUNRISE, FL:  Florida Panthers. Viitattu 9.10.2018. (englanniksi)
5. ↑  Elite Prospects - Brandon Wheat Kings *eliteprospects.com*. Everysport Media Group. Viitattu 7.7.2020. (englanniksi)
6. ↑  Elite Prospects - WHL Stats 2009-2010 *eliteprospects.com*. Everysport Media Group. Viitattu 26.3.2019. (englanniksi)
7. ↑  Panthers Agree To Entry Level Contract With Colby Robak *nhl.com/panthers*.  6.5.2010. SUNRISE, FL:  Florida Panthers. Viitattu 9.10.2018. (englanniksi)
8. ↑  Elite Prospects - San Antonio Rampage *eliteprospects.com*. Everysport Media Group. Viitattu 19.11.2019. (englanniksi)
9. ↑  Florida Panthers at New York Islanders Box Score — February 12, 2012 *Hockey-Reference.com*.  12.2.2012. Sports Reference LLC. Viitattu 9.10.2018. (englanniksi)
10. ↑  Elite Prospects - San Antonio Rampage *eliteprospects.com*. Everysport Media Group. Viitattu 19.11.2019. (englanniksi)
11. ↑  D Colby Robak Signs Two-Year Contract with Florida *nhl.com/panthers*.  23.7.2013. Florida Panthers. Viitattu 9.10.2018. (englanniksi)
12. ↑  Ducks Acquire Defenseman Robak from Florida in Exchange For Defenseman Blacker and a Conditional Draft Pick *nhl.com/ducks*.  4.12.2014. Anaheim Ducks. Viitattu 9.10.2018. (englanniksi)
13. 1 2  Colby Robak Stats, Profile, Bio, Analysis and More *sportsforecaster.com*. XML Team Solutions, LLC.  Arkistoitu 9.10.2018. Viitattu 9.10.2018. (englanniksi)
14. ↑  AMERKS SIGN COLBY ROBAK TO AHL CONTRACT *Amerks.com*.  28.9.2015. Rochester Americans.  Arkistoitu 10.10.2018. Viitattu 9.10.2018. (englanniksi)
15. ↑  Kisker, Brandon: Heat Announce Opening Night Roster & Team Captains *StocktonHeat.com*.  14.10.2016. Stockton, Calif.:  Stockton Heat Hockey Club.  Arkistoitu 9.10.2018. Viitattu 9.10.2018. (englanniksi)
16. ↑  Caswell, Mark Jr.: Comets Sign Current AHL Plus/Minus Leader *uticacomets.com*.  2.11.2016. Utica Comets. Viitattu 9.10.2018. (englanniksi)
17. ↑  Kisker, Brandon: Heat Announce Roster Moves, Opening Night Roster *StocktonHeat.com*.  6.10.2017. Stockton, Calif.:  Stockton Heat Hockey Club.  Arkistoitu 9.10.2018. Viitattu 9.10.2018. (englanniksi)
18. 1 2  Colby Robak vahvistaa Sportin puolustusta *vaasansport.fi*.  5.10.2018. Hockey-Team Vaasan Sport Oy. Viitattu 9.10.2018.
19. ↑  Lähes 500 AHL-ottelua pelannut Robak Sportin takalinjoille - "Lähtökohtaisesti kovin Sportissa koskaan pelannut puolustaja" *Jatkoaika.com*.  5.10.2018. Jatkoaika r.y. Viitattu 9.10.2018.
20. ↑  Sport-pakki Robak kuuden ottelun pelikieltoon – panna on Liiga-kauden pisin *Jatkoaika.com*.  28.12.2018. Jatkoaika r.y. Viitattu 26.3.2019.
21. ↑  Tuomala, Toni: Liiga-vahvistuksen pelit pelattu – loukkaantuminen päätti kauden ennenaikaisesti *suomikiekko.com*.  4.2.2019. Nordic Sport Media. Viitattu 26.3.2019.
22. ↑  Pönniö, Toni: Paluu tositoimiin: Viime kaudella Liigassa pelannut NHL-järkäle löysi uuden työpaikan *Leijonat.com*.  19.11.2019. Nordic Sport Media. Viitattu 19.11.2019.
23. ↑  Elite Prospects - Schwenninger Wild Wings *eliteprospects.com*. Everysport Media Group. Viitattu 7.7.2020. (englanniksi)
24. ↑  Wild Wings verlängern mit Colby Robak *wildwings.de*.  23.1.2020. Wild Wings Spielbetriebs GmbH. Viitattu 24.1.2020. (saksaksi)[vanhentunut linkki]
25. ↑  Colton Robak *Elite Prospects*. Everysport Media Group AB.  (englanniksi)